बकौल सरफराज, घुटनों का ऑपरेशन तो सफल रहा था, लेकिन उसके बाद मेरे पिता ने पैरों पर खड़ा होने से इन्कार कर दिया था। उन्हें यह कोशिश करना थी, लेकिन उन्होंने नहीं की, जिसका खामियाजा भुगतना पड़ रहा है। सरफराज ने साफ किया कि इसके अलावा उनके पिता पूरी तरह ठीक हैं और चिंता की कोई बात नहीं है। कादर खान फिल्मों के जमाने के अपने दोस्त गोविंदा और शक्ति कपूर को याद करते हैं, हालांकि बोल नहीं पाने के कारण इन लोगों से बात नहीं हो पाती है। कादर खान ने कनाडा की नागरिकता ले ली है।ये तस्वीरें जारी होने के बाद बड़ी संख्या में फैन्स कादर खान की अच्छे स्वास्थ्य की कामना कर रहे हैं। कादर खान ने फिल्म 'दाग' से 1973 में अपने करियर की शुरुआत की थी। अब तक वे 300 से ज्यादा फिल्मों में काम कर चुके हैं। आखिरीबार वे 2015 में बनी फिल्म 'तेवर' में नजर आए थे।